Arutelu:Kindral Kurvits

message: Pardanumber artikli pealkirjas ei ole põhjendatud seetõttu, et alates 1992. aastast oli Eestis piirivalvelaev, mille nimi oli "PVL-101". Ssgreporter (arutelu) 2. detsember 2013, kell 01:22 (EET)
replies: text: "Kindral Kurvits" on sellisega nimega kantud Eesti laevaregistrisse tsiviillaevana ja kas pardale maalitakse number või ei, ei puutu artikli pealkirja. Seepärast pole ka ümbersuunamist artikli eelmiselt pealkirjalt. Ssgreporter (arutelu) 7. detsember 2013, kell 02:46 (EET)
replies: text: :Eks ka kõik muud piirivalvelaevad ole nii registrisse kantud (kes teab, kuidas on registrisse kantud sõjalaevad?), kuid siin normaalselt kirjas koos pardanumbriga. Pardanumbri kandmine ja mainimine on oluline traditsioon ja eks seepärast on ka need laevanimed selliselt. Jah, piirvalvelaevad pole päris sõjalaevad, kuid poolsõjaväeline struktuur ja praktiliselt käsitletakse sageli üldistatuna sõjaaja merejõudude osana. Saan aru, et tahetakse oma mingit kunsti joont ja selles on õigus adminnil, kuid suisa ümbersuunamise keelamine mingi, andke andeks, kummalise põhjendusega on huumori tase. Aga nagu näha, on siin koos pädevad kodanikud, kes asju märksa paremini teavad. Muutke siis palun kõik pahempidi. Ettepanek veel, et astuge PPA-sse värvi ja pintsliga, et laevade numbreid katta - registris pole ja wikipeedias ei saa suunata. Edu maailma kujundamisel!
replies: text: ::Kui kirjutate arutelulehele, siis pange lõppu 4 lainelist joont, et teie kommentaar ei jääks anonüümseks. Erinevalt teistest poolsõjaväelistest piirivalvelaevadest on "Kindral Kurvits" tsiviillaev ja sellel töötavad tsiviildiplomitega meremehed. Seepärast ei saa selle artikli pealkirjas olla pardanumber, mis ei ole laeva nime osa. Teiste piirivalvelaevade registrit pidas varem Piirivalveamet. Tõenäoliselt on see samuti ka pärast politseiga liitumist, Eesti Laevaregistris 2013 neid laevu kirjas pole. Mereväelaevade registrit peab tõenäoliselt Eesti Merevägi. Ühegi laeva uhkust ei haavaks, kui artikli pealkiri oleks laeva nimi ja pardanumber oleks paksus kirjas artikli alguses. Ent see ei käi "Kindral Kurvitsa" kohta, seepärast paigutasin pardanumbri mitte algusesse, vaid esimese lause lõppu. Ssgreporter (arutelu) 8. detsember 2013, kell 00:54 (EET)
Miks ei võiks olla ümbersuunamine lehelt PVL-101 Kindral Kurvits ja täpsustusmärkus artiklis PVL-101? Andres (arutelu) 10. detsember 2013, kell 12:02 (EET)

text: Ma ei pidanud seda otstarbekaks, sest laevadel on nimed ja pardanumbrid ning olen seisukohal, et artikli pealkiri peaks olema laeva nimi. Olen muudes aruteludes selgitanud, et mõnel juhul ongi laeva nimi "PVL-101", teisel juhul on sama lühend pardanumber, aga laeva nimi on "Kindral Kurvits", "Reet", "Vapper" vm. Selle laeva nimi on registris "Kindral Kurvits" ja see nimi ei sisalda mingeid lühendeid ega numbreid. Pardanumber on esimese lõigu lõpus ja tuleb otsinguga välja. Ssgreporter (arutelu) 11. detsember 2013, kell 00:49 (EET)
replies: text: : Nojah, otsinguga tuleb igasuguseid asju välja, aga lugejal on lihtsam, kui ta ei pea otsingut kasutama. Mitteasjatundjad ei pruugi pardanumbrite ja nimede erinevusest aru saada. Andres (arutelu) 13. detsember 2013, kell 16:52 (EET)
replies: text: ::Mulle on arusaamatu, miks ja kuidas on keegi mitteasjatundja otsustanud, et laevanimedes ei ole vaja - ja mõni teatab, et ei tohi - jutumärke kasutada. Kui laeva nimi oleks jutumärkidega eraldatud igasugustest ees- ja järellühenditest ning oleks selge, missugused lühendid kuuluvad nime koosseisu ja millised mitte, siis tekitaksid need pardanumbrid vähem segadust. Näiteks täna rääkisid teleuudised laevadest nimedega "Tallink Star" ja "Tallink Superstar" ning pakkusid seda ekraanil ka kirjapildis, kuigi laevade nimed on "Star" ja "Superstar". Seevastu on olnud laevu, mille nimes on "Tallink ..." ja ka laev nimega "Tallink". Tallink ise nimetab oma laevu jutumärkide vältimiseks M/S Star ja M/S Superstar. Selles artiklis on laev nimega "Kindral Kurvits" ja ma ei saa aru, miks peaks millegi muu kui laeva nime järgi otsima, kui teist samanimelist laeva ei ole. Ssgreporter (arutelu) 13. detsember 2013, kell 23:11 (EET)

text: :: Ma saan aru küll, et on segadus. Arvan, et me ei saavuta ühemõttelisust ka mitte jutumärkidega, sest võidakse ju ka arvata, et jutumärgidki on nime osa. Nähtavasti peame igas artiklis ühemõtteliselt ütlema, et nimi on see ja see.

text: :: Aga asjatundmatu lugeja on segaduses ja ta ei tea, mis laeva nimi on ja mis ei ole. Sellepärast peaksid minu meelest olema ümbersuunamised kõigilt väljenditelt, mida laeva kohta kasutatakse. Andres (arutelu) 15. detsember 2013, kell 14:31 (EET)
replies: text: :::Mul on piinlik, et meie rahvusringhäälingu ajakirjanikud pakuvad kuulda ja ekraanil tekstina näha tervelt kolm päeva järjest omaleiutatud laevanimesid, ka nende ümbernimetatud laevu oli kolm. Ära arvata, mida keegi järgmiseks leiutab, ja selle pealt igaks juhuks ümbersuunamisi teha ei paista mõttekas olevat. Kogu saatemeeskonnast pole keegi kordagi vaadanud ei laevafirmade kodulehti ega Vikipeediat, muidu poleks seesugust nõmedust sündinud. Kuulu järgi olevat esmane allikas olnud Delfi ja sealt läks viga kontrollimatult teistesse väljaannetessse. Kuidas me seda saaksime iga kord ette näha. Ssgreporter (arutelu) 16. detsember 2013, kell 01:02 (EET)
replies: text: :::: Kõike muidugi ette näha ei saa, aga võib ju kasvõi tagantjärele teha. Andres (arutelu) 17. detsember 2013, kell 03:43 (EET)

text: :::: Küsimus on selles, miks ei või olla ümbersuunamist märksõnalt PVL-101 Kindral Kurvits juhuks, kui arvatakse, et see on laeva nimi või artiklipealkiri. Andres (arutelu) 17. detsember 2013, kell 03:46 (EET)

text: :::: Pardanumber on värvitud iga eesti piirivalvelaeva ja sõjalaeva pardale (kui keegi pole märganud). Nime igal piirivalvelaeval või -kaatril ei pruugi üldse olla, aga nr on ikka. Tänaseks on PPA struktuur AK, aga viimane avalik koosseisutabel koos laevade korrektsete nimetustega: https://www.riigiteataja.ee/akt/13243051/htmllisa/13244483. Kindral Kurvitsa info PPA kodulehel https://www.politsei.ee/et/kontakt/kontaktid-struktuuri-jargi/struktuur.dot?id=243234. Samamoodi (pardatähis+nimi) on kasutatud PPA häälekandjates, nii annab Marinetraffic.com, Mereviki jne. Seega nimetuse kasutus koos numbriga on ametlikult täiesti tavapärane ja tegelikult ka täpne, sõltumata isegi laevaregistrist (ilmselt arusaamatus). Sh veel ümbersuunamise välistamine on pigem kas pahatahtlikkusest, arusaamatust jonnakusest või lihtsalt piiratusest tulenev segaduse tekitamine ja wikipeedia maine nõrgestamine.
replies: text: ::::: Argumenteerimisel ei ole mõtet kasutada sildistamist. Andres (arutelu) 18. detsember 2013, kell 11:21 (EET)

message: Keegi võiks üles panna uuema foto, juba vähemalt teist aastat on laevakere sinine. Ssgreporter (arutelu) 3. aprill 2019, kell 00:13 (EEST)
thread_title:  Laeva fotod 

message: Mallis on vigane fail nimega "File:Eesti". V-o keegi (nt kasutaja:Pikne) oskab asjakohast malli parandada--Estopedist1 (arutelu) 12. mai 2019, kell 15:41 (EEST)
thread_title: Vigane fail